ELŐTERJESZTÉS

**Szombathely Megyei Jogú Város Közgyűlésének 2018. június 25-i ülésére**

**Javaslat használati jogviszonyokkal kapcsolatos döntések meghozatalára**

Szombathely Megyei Jogú Város Önkormányzata egyes társadalmi szervezetek, gazdasági társaságok részére, amelyek a Magyarország helyi önkormányzatairól szóló 2011. évi CLXXXIX. törvény 13. § (1) bekezdése értelmében közfeladatot látnak el, működésük elősegítése érdekében ingyenes használatot biztosít a tulajdonában lévő ingatlanokra.

A nemzeti vagyonról szóló 2011. évi CXCVI. törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe. Az államháztartásról szóló 2011. évi CXCV. törvény 3/A. §-nak (1) bekezdése alapján közfeladatnak minősül a jogszabályban meghatározott állami vagy önkormányzati feladat.

Jelen előterjesztés alapjául az szolgált, hogy az alább ismertetett ingatlanokra vonatkozóan az érintett szervezetek írásban kérték az Önkormányzattól a használati jogviszony meghosszabbítását.

A helyiségbérlet szabályairól szóló 17/2006. (V. 25.) önkormányzati rendelet 2. § (3) bekezdése alapján a helyiség ingyenes használatba adásáról a Közgyűlés jogosult dönteni kizárólag közfeladat ellátása céljából, a közfeladat ellátásához szükséges mértékben.

Az alábbiakban kívánom részletesen ismertetni az egyes ingatlanokra vonatkozó kérelmeket és javaslatokat.

1. **Szombathely, Rohonci u. 14. (3379/A/23 hrsz.)**

Tájékoztatom a Tisztelt Közgyűlést, hogy a Szombathelyi Polgárőr Egyesület titkára, Polgár Ferenc kérelemmel fordult az Önkormányzathoz, amelyben a 3379/A/23 hrsz-ú, Rohonci u. 14. szám alatt található „iroda” megnevezésű ingatlan egyes helyiségeinek (összesen 14 m2) ingyenes használatát kérelmezte.

A szervezet képviselője kérelmében előadta, hogy a Polgárőrség 2007-ben kapta ingyenes használatba a helyiséget, azóta rendeltetésszerűen, irodai célokra használja azt, állagát folyamatosan óvják. Hetente, csütörtöki napokon lakossági fogadóórát tartanak, amely nagyon népszerű. A társasház lakóival jó a kapcsolatuk, a lakóknak biztonságérzetet ad a Polgárőrség jelenléte. A helyiséget a továbbiakban is igénybe kívánják venni, a Derkovits lakótelepen történő járőrözés irányítása, koordinálása, illetve a szolgálat közbeni esetleges pihenés céljára.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontja a helyben biztosítható közfeladatok körében ellátandó helyi önkormányzati feladatok közé sorolja a közreműködést a település közbiztonságának biztosításában, amely az egyesület fő tevékenysége.

Fentiek alapján javaslom, hogy a 3379/A/23 hrsz-ú ingatlan 14 m2-eshelyiségére a Tisztelt Közgyűlés a Szombathelyi Polgárőr Egyesület részére 2018. május 1. napjától az 2028. április 30. napjáig terjedő határozott időtartamra biztosítson ingyenes használatot.

1. **Szombathely, Hunyadi utca 49. (6614/15 hrsz.)**

Tájékoztatom a Tisztelt Közgyűlést, hogy a Berzsenyi Dániel Könyvtár igazgatója kéréssel fordult az Önkormányzathoz, amelyben a 6614/15 hrsz-ú, Hunyadi u. 49. szám alatt található földszinti 63 m2 területű könyvtárhelyiség, a hozzá tartozó beugró valamint földszinti vizesblokk (továbbiakban helyiségcsoport) ingyenes használati jogviszonyának meghosszabbítását kérelmezte.

A helyiséget az intézmény 2008. június 30. napjától kapta használatba 10 éves időtartamra, amely 2018. június 19. napján lejár.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja a helyben biztosítható közfeladatok körében ellátandó helyi önkormányzati feladatok közé sorolja a kulturális szolgáltatások ellátását, különösen a nyilvános könyvtári ellátás biztosítását.

Fentiek alapján javaslom, hogy a Tisztelt Közgyűlés a Berzsenyi Dániel Könyvtár részére 10 éves határozott időtartamra, 2018. június 20. napjától 2028. június 19. napjáig biztosítson ingyenes használatot a fent megjelölt helyiségcsoportra.

1. **Szombathely, Kisfaludy S. u. 1. (6748/A/1 hrsz.)**

Tájékoztatom a Tisztelt Közgyűlést, hogy Vasi Honvéd Bajtársi Egyesület nevében Lasch Béla nyá. alezredes elnök úr kérelemmel fordult az Önkormányzathoz, amelyben a szombathelyi 6748/A/1 hrsz.-ú, Kisfaludy S. u. 1. szám alatt található 32 m2 területű raktárhelyiség ingyenes használatba-adására vonatkozó megállapodás meghosszabbítását kérte.

Az egyesület 2008-ban, a 177/2008. (IV.24.) Kgy. számú határozat alapján 10 éves határozott időtartamra kapta ingyenes használatba a fent megjelölt ingatlant, amely 2018. június 6. napján lejárt. Ennek előzménye volt, hogy a Szombathelyen élő és a honvédség gondoskodási körébe tartozó személyek képviseletét ellátó társadalmi szervezetek, illetve helyi csoportjaik (köztük a Vasi Honvéd Bajtársi Egyesület) valamint a Honvédelmi Minisztérium és az önkormányzat között 2006. május 6-án háromoldalú együttműködési megállapodás született, amelyben – a Szombathely, Akacs M. u. 7. szám alatti ingatlan tulajdonjogának megszerzésekor – az Önkormányzat vállalta, hogy a társadalmi szervezetek részére ingyenes helyiséghasználatot biztosít a volt Helyőrségi Klub épületében. Az Önkormányzat időközben a HEMO épületének átalakításáról és más célra való hasznosításáról határozott. Ezért a Közgyűlés – a társadalmi szervezetek előzetes jóváhagyásával – az 557/2007. (XII.20.) Kgy. sz. határozatában úgy döntött, hogy a továbbiakban a Szombathely, Kisfaludy S. u. 1. szám alatti társas irodaház alagsorában lévő 128 m2 alapterületű helyiségcsoportban biztosítja a térítésmentes használatot a társadalmi szervezetek részére.

Az egyesület 2008-ban benyújtott kérelmében a kulturális és egyéb anyagaik tárolására (pl. népviseleti fellépő ruhák, íjász felszerelés, sporteszközök, énekkari dobogók, kiállítási fekvő– és állótárolók) alkalmas kb. 35 m2 alapterületű raktárhelyiségre tartott igényt, így a Közgyűlés a fent hivatkozott határozatban a társasház alapító okiratában P20 számmal jelölt, 32 m2 alapterületű raktárhelyiség ingyenes használatba adásáról döntött.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja a helyben biztosítható közfeladatok körében ellátandó helyi önkormányzati feladatok közé sorolja a kulturális szolgáltatások ellátását, különösen a kulturális örökség helyi védelmét, a helyi közművelődési tevékenység támogatását.

A 2018. évi vagyonkoncepcióban a Kisfaludy u. 1. szám alatti ingatlan egyes albetétei értékesítésre vannak kijelölve, azonban az alagsorban lévő helyiségek nem. Javaslom, hogy a Tisztelt Közgyűlés az Egyesület részére 2018. június 7. napjától az ingatlan más célú hasznosításáig, de legfeljebb 2028. június 6. napjáig terjedő határozott időtartamra biztosítson ingyenes használatot a fent nevezett ingatlanra.

1. **Szombathely, Szelestey L. u. 8. fszt. 1. (6881/1/A/20 hrsz)**

Tájékoztatom a Tisztelt Közgyűlést, hogy Szombathely Kistérség Többcélú Társulása 2015. július 31. napjától 2018. június 30. napjáig terjedő határozott időtartamra ingyenes használatba kapta a Szelestey László u. 8. fszt. 1. szám alatt található, 250 m2 területű helyiségcsoportot, orvosi ügyelet működtetése céljából. Zsolnai Zoltán, a Társulás elnöke írásban kérelmezte a használati jogviszony meghosszabbítását.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok: egészségügyi alapellátás, az egészséges életmód segítését célzó szolgáltatások.

Javaslom, hogy fent nevezett ingatlanra a Tisztelt Közgyűlés a Szombathely Kistérség Többcélú Társulása részére 2018. augusztus 1. napjától 2028. július 31. napjáig terjedő határozott időtartamra biztosítson ingyenes használatot.

1. **Szombathely, Pásztor utca 1. (11152 hrsz)**

Tájékoztatom a Tisztelt Közgyűlést, hogy az Önkormányzat és a Szombathely Város Fúvószenekar Egyesület között 2015. december 30-án használatba-adási megállapodás jött létre a szombathelyi 11152 hrsz-ú, Pásztor utca 1. szám alatt található ingatlanra. A szerződés 4. pontja szerint az Egyesület kötelezettséget vállalt arra, hogy a szőlősi városrész civil szervezetei számára programjaik lebonyolításához az ingatlanrész használatát térítésmentesen biztosítja.

Az ingatlant az Egyesületen kívül két másik szervezet használta/használja.

Az egyik a Szőlősi Nyugdíjas Klub volt, aki időszakosan használta az ingatlant, kéthetente csütörtök esténként 6 óra időtartamban tartottak klubfoglalkozást, valamint évente kb. 5-6 alkalommal szerveztek egyéb rendezvényt (Anyák napja, Idősek napja stb.) A Klub már 2016 évben jelezte az önkormányzat felé, hogy a korábbi gyakorlatnak megfelelően nem tudják használni az ingatlant, mivel zárcsere történt és nem tudnak oda bejutni. A helyzet tisztázása és minden érintettnek megfelelő megoldás megtalálása érdekében egyeztető megbeszélés volt a Polgármesteri Hivatalban 2016. szeptember 7-én. Az egyeztetésen Sümeg Andrea, a Szombathely Város Fúvószenekar Egyesület elnöke nem vitatta a szerződés szerinti kötelezettségét, azonban szerette volna, ha a rezsiköltségek viselésébe a többiek is beszállnak. A zárcserét a korábban lezajlott személyi változások következtében indokoltnak tartotta.

Az egyesület az önkormányzattól külön költségvetési soron kap támogatást, évi 1 millió forintot. A nyugdíjas klub, mivel nem bejegyzett szervezet, nem rendelkezik önálló bevétellel és támogatás sem adható nekik, így részükről a költségeik fedezése nehezen biztosítható.

A másik szervezet, a Fúvósmuzsikáért Alapítvány 2004. március 17 óta használta az Egyesülettel közösen a helyiséget, székhelye is ide volt bejegyezve. Azonban 2017. szeptember 4-én kelt levelében az Alapítvány kuratóriumi elnöke jelezte, hogy mivel az utóbbi években a két szervezet között a kapcsolat megromlott, a helyiséget nem is használták, ezért az alapító hozzájárulásával a székhelyük áthelyezésre került.

Sebestyén László, a Nyugdíjas Klub vezetője 2018. április 19-én kelt levelében ismételten jelezte, hogy problémák vannak az ingatlan használatával. Ezért javaslom, hogy a 2015. december 30-án létrejött használatba-adási megállapodás a következőképpen kerüljön módosításra. A szerződésben legyen nevesítve, hogy a Szőlősi Nyugdíjas Klub a kéthetente csütörtökönként 16-22 óra között szervezett klubfoglalkozásai, valamint évente legfeljebb 6 egyéb rendezvénye lebonyolítása idejére a szervezet részére térítésmentesen biztosított az ingatlan használata, víz, villany és gáz közüzemi költségek fizetése nélkül.

1. **Benczúr utcai óvoda bővítése**

A Szombathelyi Benczúr Gyula Utcai Óvoda az „Óvoda fejlesztések Szombathelyen” TOP- 6.2.1-15 SH1-2016-00002 kódszámú projekt keretében felújításra kerül, melynek során korszerűsödik és bővül. A várható munkálatok eredményként egy tágasabb épület fogja ellátni a gyermekeket, valamint az óvoda udvarán kialakításra kerül egy mozgássérült parkoló.

Mindezek következményeként az intézmény udvara és a használható zöld felülete kisebb lesz. Ebben a helyzetben nagy segítséget és megoldást jelentene az intézmény számára, ha az óvoda hátsó kertje és a Rumi Rajki István utca házainak kifutó kertje közötti területet, mely önkormányzati tulajdonban van, az óvoda ingyenesen használatba kapná.

Az óvoda „Zöld óvoda” és „Madárbarát kert” cím birtokosa, nevelési szemléletében kiemelten hangsúlyos a fenntarthatóságra nevelés, elhelyezkedéséből kifolyólag a tájhoz és környezethez való pozitív viszony formálása. Gyümölcsfák, fűszerkert gondozása, komposztálás, szelektív hulladékgyűjtés mindennapjaink része.

Az óvodakert bővítésével továbbra is egy tágas, nagy zöldterülettel rendelkező játszóterületet tudnának használni a gyermekek. A területbővítés lehetőséget adna arra is, hogy egy tetővel ellátott kerti pavilon épülhessen az udvaron, mely a tűző napsütés és a szemerkélő eső elől is menedéket adna az óvodásoknak és biztosítaná a levegőn való hosszabb tartózkodást.

A 751 hrsz-ú, kivett beépítetlen terület megnevezésű ingatlan 2294 m2 nagyságú. Az ingatlan és az óvoda kertjét adó 765 hrsz-ú ingatlan között a Szabályozási Tervben övezeti határ van, a 751 hrsz-ú ingatlan „Kisvárosi lakóterület”, míg a 765 hrsz-ú ingatlan „Kisvárosi lakóterület, óvoda” övezetben helyezkedik el. Erre tekintettel telekbővítésre nincs lehetőség, de a 751 hrsz-ú, önálló ingatlan ingyenes használatba adásának nincsen akadálya.

Az ingatlan ingyenes használatáról dönteni Szombathely Megyei Jogú Város Önkormányzata vagyonáról szóló 40/2014.(XII.23.) rendelet 11. § a) pontja alapján 3 évet meghaladó időtartamra a Közgyűlés jogosult.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2018. június 12.**

**/: Dr. Puskás Tivadar:/**

**I.**

**Határozati javaslat**

**... /2018. (VI. 25.) Kgy. sz. határozat**

Szombathely Megyei Jogú Város Közgyűlése a helyiségbérlet szabályairól szóló 17/2006. (V. 25.) önkormányzati rendelet 2. § (3) bekezdése alapján a szombathelyi 3379/A/23hrsz-ú, **Rohonci u. 14.** szám alatt található összesen 14 m2 alapterületű helyiségcsoport (ingatlan) ingyenes használatát 2018. május 1. napjától 2028. április 30. napjáig engedélyezi a Szombathelyi Polgárőr Egyesület részére működésének elősegítése céljából.

A Közgyűlés a társaság részére ingyenes használatot biztosít az alábbi feltételekkel:

* amennyiben az ingatlant az Önkormányzat más célra hasznosítja, úgy megfelelő csereingatlan biztosításáról nem köteles gondoskodni az Egyesület részére,
* az ingatlan fenntartásával, üzemeltetésével kapcsolatos költségek a használót terhelik,
* a használó az ingatlant kizárólag a feladatainak ellátására használhatja,
* a használó az ingatlan használatát másnak nem engedheti át,
* az ingatlant az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, az ingatlant kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy a Szombathelyi Polgárőr Egyesülettel az ingyenes használatra vonatkozó megállapodás módosítását aláírja.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt vezérigazgatója)

**Határidő**: 2018. június 30.

**II.**

**Határozati javaslat**

**... /2018. (VI. 25.) Kgy. sz. határozat**

Szombathely Megyei Jogú Város Közgyűlése a helyiségbérlet szabályairól szóló 17/2006. (V. 25.) önkormányzati rendelet 2. § (3) bekezdése alapján a szombathelyi 6614/15 hrsz-ú, **Hunyadi u. 49**. szám alatt található földszinti 63 m2 területű könyvtárhelyiség, a hozzá tartozó beugró valamint földszinti vizesblokk (továbbiakban helyiségcsoport) ingyenes használatát 2018. június 20. napjától 2028. június 19. napjáig terjedő határozott időtartamra engedélyezi a Berzsenyi Dániel Könyvtár részére működésének elősegítése, fiókkönyvtár működtetése céljából.

A Közgyűlés az intézmény részére ingyenes használatot biztosít az alábbi feltételekkel:

* a helyiségcsoport fenntartásával, üzemeltetésével kapcsolatos költségek a használót terhelik,
* a használó a helyiségcsoportot kizárólag a feladatainak ellátására használhatja,
* a használó a helyiségcsoport használatát másnak nem engedheti át,
* a helyiségcsoportot az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiségcsoportot kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy a Berzsenyi Dániel Könyvtárral az ingyenes használatra vonatkozó megállapodás módosítását aláírja.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt vezérigazgatója)

**Határidő:** 2018. június 30.

**III.**

**Határozati javaslat**

**... /2018. (VI. 25.) Kgy. sz. határozat**

Szombathely Megyei Jogú Város Közgyűlése a helyiségbérlet szabályairól szóló 17/2006. (V. 25.) önkormányzati rendelet 2. § (3) bekezdése alapján a szombathelyi 6748/A/1 hrsz-ú albetét részét képező, az alapító okiratban P20. számmal jelölt, természetben a Szombathely **Kisfaludy S. u. 1**. szám alatti ingatlan alagsorában található 32 m2 területű helyiség ingyenes használatát 2018. június 7. napjától az ingatlan más célú hasznosításáig, de legfeljebb 2028. június 6. napjáig terjedő határozott időtartamra meghosszabbítja a Vasi Honvéd Bajtársi Egyesület részére működésének elősegítése, raktározás céljából.

A Közgyűlés az egyesület részére ingyenes használatot biztosít az alábbi feltételekkel:

* amennyiben az ingatlant az Önkormányzat más célra hasznosítja, úgy megfelelő csereingatlan biztosításáról nem köteles gondoskodni az Egyesület részére;
* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a feladatainak ellátására használhatja,
* a használó a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy a Vasi Honvéd Bajtársi Egyesülettel az ingyenes használatra vonatkozó megállapodás módosítását aláírja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt vezérigazgatója)

**Határidő:** 2018. június 30.

**IV.**

**Határozati javaslat**

**... /2018. (VI. 25.) Kgy. sz. határozat**

Szombathely Megyei Jogú Város Közgyűlése a helyiségbérlet szabályairól szóló 17/2006. (V. 25.) önkormányzati rendelet 2. § (3) bekezdése alapján a szombathelyi 6681/1/A/20hrsz-ú, **Szelestey L. u. 8. fszt. 1.,** 250 m2 területű ingatlan ingyenes használatát 2018. augusztus 1. napjától 2028. július 31. napjáig engedélyezi a Szombathely Kistérség Többcélú Társulása részére működésének elősegítése, orvosi ügyelet működtetése céljából.

A Közgyűlés ingyenes használatot biztosít az alábbi feltételekkel:

* amennyiben az ingatlant az Önkormányzat más célra hasznosítja, úgy megfelelő csereingatlan biztosításáról nem köteles gondoskodni az Társulás részére,
* az ingatlan fenntartásával, üzemeltetésével kapcsolatos költségek a használót terhelik,
* a használó az ingatlant kizárólag a feladatainak ellátására használhatja,
* a használó az ingatlan használatát másnak nem engedheti át,
* az ingatlant az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, az ingatlant kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy Szombathely Kistérség Többcélú Társulásával az ingyenes használatra vonatkozó megállapodás módosítását aláírja.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt vezérigazgatója)

**Határidő**: 2018. július 31.

**V.**

**Határozati javaslat**

**... /2018. (VI. 25.) Kgy. sz. határozat**

Szombathely Megyei Jogú Város Közgyűlése a 464/2015. (XII.10.) Kgy. számú határozat alapján 2015. december 30-án kötött használatba adási megállapodást a következők szerint módosítja.

A szerződés 4. pontja az alábbiakkal egészül ki:

*„A Szőlősi Nyugdíjas Klub részére a kéthetente csütörtökönként 16-22 óra között szervezett klubfoglalkozásai, valamint évente legfeljebb 6 egyéb rendezvénye lebonyolítása idejére az ingatlanrész használata térítésmentesen biztosított, víz, villany és gáz közüzemi költségek fizetése nélkül.”*

2. A Közgyűlés felhatalmazza a polgármestert, hogy a Szombathely Város Fúvószenekar Egyesülettel kötött használatba-adási megállapodás módosítását aláírja.

**Felelős**: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért:

Lakézi Gábor a Városüzemeltetési Osztály vezetője)

**Határidő**: 2018. június 30.

**VI.**

**Határozati javaslat**

**... /2018. (VI. 25.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014.(XII.23.) rendelet 11. § a) pontja alapján a szombathelyi 751 hrsz-ú, kivett beépítetlen terület megnevezésű, 2294 m2 nagyságú ingatlan ingyenes használatát 2018. július 1. napjától 2028. június 30. napjáig engedélyezi a Szombathelyi Benczúr Gyula Utcai Óvoda részére működésének elősegítése céljából.

A Közgyűlés az intézmény részére ingyenes használatot biztosít az alábbi feltételekkel:

* amennyiben az ingatlant az Önkormányzat más célra hasznosítja, úgy megfelelő csereingatlan biztosításáról nem köteles gondoskodni az intézmény részére,
* az ingatlan fenntartásával, üzemeltetésével kapcsolatos költségek a használót terhelik,
* a használó az ingatlant kizárólag a feladatainak ellátására használhatja,
* a használó az ingatlan használatát másnak nem engedheti át,
* az ingatlant az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, az ingatlant kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy az intézménnyel az ingyenes használatra vonatkozó megállapodást aláírja.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője)

**Határidő**: 2018. június 30.